《送莫子齐知温州十韵》
宋代·李洪

左省涂归地，崭然德望优。
夕辞清禁月，高挂白苹洲，
丹扆深求旧，东嘉庆选侯。
玉堂曾视草，沧海岂乘桴。
奕叶甘棠在，中州雪浪浮。
讙谣五马贵，题赏大龙湫。
颜谢宜方驾，龚黄以上求。
侧聆宣室召，宁效贾胡留。
贱子尝羁宦，名山悔梦游。
黄柑仁寿酒，犹足助觥筹。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。